cyanic-selkie/wikianc huggingface dataset:
Մետաղահատ գործիքներ
Մետաղահատ գործիքներ, տաշեղահանման եղանակով մետաղե նախապատրաստուկ մշակելու գործիք։ Տարբերում են հաստոցային և ձեռքի մետաղահատ գործիքներ։ Ըստ տեխնոլոգիական նշանակման հաստոցային մետաղահատ գործիքները բաժանվում են հետևյալ ենթախմբերի․ կտրիչներ, ֆրեզներ, միջաձգիչներ, ատամնահատիչ, պարուրակատաշիչ, անցքերի մշակման, հղկանյութային ու ալմաստային գործիքներ և այլն։ Ձեռքի գործիքների դասին են պատկանում հատիչները, նադֆիլները, մետաղասղոցները, քերանները և այլն։ Մետաղահատ գործիքների կտրող մասի պարամետրերի ընտրությունը կախված է մշակվող նյութի հատկություններից, կտրման պայմաններից և կտրման մակերևույթների առաջացման կինեմատիկայից։ Մետաղահատ գործիքների կտրելու ունակությունը որոշվում է կտրող մասի նյութի հատկություններով։ Առավել կարևոր ցուցանիշներից է նյութի շիկակայունությունը։ Մետաղահատ գործիքների տեխնոլոգիական պարամետրերը կախված են կարման խորությունից, մատուցումից, կտրման արագությունից։
Կատեգորիա:Կտրող գործիքներ Կատեգորիա:Մետաղամշակում
Սաառե (գյուղ, Պուհյա շրջան)
2011 թվականի տվյալներով գյուղում բնակվում էր 4 մարդ։
Արտաքին հղումներ
Կատեգորիա:Էստոնիայի Տարտումաա նահանգի Պուհյա շրջանի բնակավայրեր Կատեգորիա:Էստոնիայի գյուղեր
Նովայա Վասիլևկա (գյուղ, Ժիտոմիրի շրջան)
Նովայա Վասիլևկա (Нова Василівка), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Նովայա Վասիլևկա գյուղում բնակվում էր 466 մարդ։
Արտաքին հղումներ
Կատեգորիա:Ուկրաինայի Ժիտոմիրի մարզի Ժիտոմիրի շրջանի բնակավայրեր Կատեգորիա:Ուկրաինայի գյուղեր
Կանդրիկուլ (գյուղ, Տույմազինսկի շրջան)
Կանդրիկուլ (Кандрыкуль, Ҡандракүл), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 519 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Վասիլ Վասիլյան
Վասիլ Ալեքսանի Վասիլյան, հայ մանկավարժ։ ՀԽՍՀ վաստակավոր ուսուցիչ։ Հայրենական մեծ պատերազմի մասնակից։
Կենսագրություն
Վասիլ Վասիլյանը ծնվել է 1917 թվականին, Իջևանի շրջանի Այգեհովիտ գյուղում։ Շրջկենտրոնի միջնակարգ դպրոցն ավարտելուց հետո աշխատել է հայրենի գյուղի դպրոցում, դասավանդել մաթեմատիկա, քիմիա ։
1939 թվականին զորակոչվել է կարմիր բանակ և շուրջ յոթ տարի օրինակելիորեն ծառայել նրա շարքերում։ Ծառայել է Չապաևյան 25-րդ դիվիզիայում, մասնակցել սպիտակ ֆինների դեմ մղված պատերազմին։ Հայրենական մեծ պատերազմի առաջին օրերից եղել է գործող բանակում, 541-րդ հրետանային գնդում։ Լենինգրադի ռազմաճակատում սկզբում եղել է մարտկոցի ավագ, այնուհետև կարճատև դասընթացներն ավարտելուց հետո լեյտենանտի կոչումով նշանակվել է կրակային դասակի հրամանատար։ Մարտական դժվարին առաջադրանքները կատարելու համար պարգևատրվել է Հայրենական պատերազմի երկրորդ աստիճանի շքանշանով։ Լենինգրադյան 900-օրյա պաշարումից դուրս գալուց հետո նրանց զորամասը տեղափոխվել է 4-րդ Ուկրաինական ռազմաճակատ։ Ավագ լեյտենանտ Վասիլյանը եղել է 138-րդ հրաձգային դիվիզիայի 296-րդ գնդի առաջին մարտկոցի հրամանատարը։ Չեխոսլովակիայի Ժիլին քաղաքի ազատագրման մարտերում խիզախություն ցուցաբերելու համար պարգևատրվել է Հայրենական պատերազմի առաջին աստիճանի շքանշանով։ 1945 թվականին Կոշիցե քաղաքի մատույցներում Վասիլյանի մարտկոցն աջակցել է 344-րդ հրաձգային գնդի առաջին գումարտակին։ Քաղաքն ազատագրելու համար գունդը ստացել է Կոշիցյան անվանումը։ Մարտական առաջադրանքները հաջողությամբ կատարելու համար արժանացել է Ալեքսանդր Նևսկու շքանշանի։ Հաղթանակի օրը կապիտան Վասիլյանը դիմավորել է Պրագայում ։
Պատերազմի ավարտից հետո Վասիլյանը երկար տարիներ ղեկավարել է Այգեհովիտ գյուղի միջնակարգ դպրոցի մանկավարժական կոլեկտիվի աշխատանքները։ Կառավարության կողմից արժանացել է ՀԽՍՀ վաստակավոր ուսուցչի պատվավոր կոչման ։
Ծանոթագրություններ
Կատեգորիա:Հայ մանկավարժներ Կատեգորիա:ՀԽՍՀ վաստակավոր ուսուցիչներ Կատեգորիա:Հայրենական մեծ պատերազմի մասնակիցներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Հայրենական պատերազմի 2-րդ աստիճանի շքանշանակիրներ
Աստերոիդների ցանկ (276801-276900)
Աստերոիդների ցանկ (276701-276800) * Աստերոիդների ցանկ * Աստերոիդների ցանկ (276901-277000)
Իփսալա
Իփսալա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Տատասկաթզենի
Տատասկաթզենի (Opuntia), օպունցիա, կռզիների ընտանիքի փռված կամ կանգնած թփերի, հազվադեպ՝ ծառերի ցեղ։ Հայտնի է տատասկաթզենու ավելի քան 200 տեսակ, տարածված Ամերիկայի (հյուսիսային լայնության 56°-ից մինչև Մագելլանի նեղուցը) և Գալապագոսյան կղզիների անապատներում, կիսաանապատներում, սավաննաներում և լուսավոր անտառներում։ Ընձյուղները տափակ են, հյութալի, հատվածավոր։ Ցողունների վրա կան ձևափոխված ծոցային բողբոջներ (արևոլներ)՝ փշերով և նուրբ փշիկների (գլոխիդիում) փնջեր։ Տերևները մանր են, հյութալի, մախաթանման, վաղ թափվող։ Ծաղիկները մեկական են, երկսեռ։ Պտուղը հատապտուղ է։ Սերմերը տափակ են, ամուր կեղևով։ Մեկ տեսակի (Օ․ ficus indica, «հնդկական թզենի») պտուղները օգտագործվում են սննդի մեջ։ Տատասկաթզենիի որոշ տեսակներ բնավարժեցվել են Հնդկաստանում, Ավստրալիայում, Ուկրաինայում, դեկորատիվ նպատակներով փորձարկվել է ավելի քան 30 տեսակ։ Առանձին տատասկաթզենիները դիմանում են մինչև 10— 12 °C սառնամանիքին։ Տատասկաթզենու ցողունը պարունակում է օսլա, շաքար, սպիտակուց, վիտամին C, անփուշ ձևերը կեր են անասունների համար։ Հեշտությամբ բազմանում է վեգետատիվ եղանակով։ Տատասկաթզեն հնդկացիների սիրված բույսերից է, պատկերված է Մեքսիկայի գերբի վրա։
Կատեգորիա:Բույսեր այբբենական կարգով Կատեգորիա:Ծաղկավոր բույսեր Կատեգորիա:Դեղաբույսեր
Երմակյոկի
Երմակյոկի (Ермакйоки), գետ Ռուսաստանում, հոսում է Կարելական ինքնավար հանրապետությունում Մուեզերսկի շրջանում։ Թափվում է Մեծ Ռովկուլսկի լիճ։ Գետի երկարությունը 5 կմ է, ավազանի տարածքը 154 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.
El Mal Querer (ալբոմ)
«El mal querer»- ը իսպանացի երգչուհի-երգահան Ռոսալիայի երկրորդ ստուդիական ալբոմն է, որը թողարկվել է 2018 թվականի նոյեմբերի 2-ին Sony Music- ի միջոցով։ Ալբոմի վրա համատեղորեն աշխատել են նա և Էլ Գուինչոն։ Ալբոմի վերնագիրը հայերեն կարող է թարգմանվել որպես «Վատ սիրելը», «Սխալ սերը», կամ «Չար կամքը»։ Թողարկման օրը այն Իսպանիայում հայտնվել է iTunes-ի ալբոմների հիթ-շքերթի առաջին հորիզոնականում, որից հետո այն հայտնվել է նաև տարբեր երկրների չարթերում, ինչպիսիք են Կանադան, ԱՄՆ-ը, Ֆրանսիան, Իտալիան և Միացյալ Թագավորությունը։Լինելով փորձարարական և կոնցեպտուալ ալբոմ, որի թեմատիկան պտտվում է թունոտ սիրային հարաբերությունների շուրջ, այն ոգեշնչված է 13-րդ դարի անանուն վեպից, որը պայմանականորեն կոչվում է «Flamenca», որտեղ խանդոտ և բռնի ամուսինը, իր բարետես կնոջն ամուսնությունից հետո փակում է մի բարձր աշտարակում։ Այս ալբոմի շնորհիվ երգչուհուն հաջողվել է տեղ զբաղեցնել բոլոր ժամանակների 500 լավագույն ալբոմների ցանկում՝ ըստ Rolling Stone ամսագրի։
Մինչ ալբոմի հրապարակումը թողարկվել է երեք սինգլ ՝ « Malamente », « Pienso en tu mirá » և « Di mi nombre »։ Այնուհետև թողարկվել են « Baghdad » և «De aquí no sales» տեսահոլովակները, որոնք իրենց գեղագիտական և բանաստեղծական սիմվոլիզմի շնորհիվ դարձել են վիրուսային հիթեր։ Այլ գովազդային նախաձեռնությունները ներառում էին գովազդային վահանակների ցուցադրումը Թայմս Սքուերում, ինչպես նաև կենդանի կատարումներ իսպանական տարբեր փառատոներում և 2018 թվականի MTV Եվրոպական Երգերի մրցանակաբաշխությունում։
Տեղեկատվություն ալբոմի մասին
«El mal querer»-ը Ռոսալիայի առաջին սոլո ալբոմն է, որի թեման թունոտ սիրային հարաբերություններ են։ Այն բաժանված է գլուխների, այսինքն ամեն մի երգ ներկայացնում է վեպի մի հատվածը (ոչ միշտ հաջորդականորեն), այսպիսով ամեն մի երգ նաև ունի իր երկրորդ՝ համարանշով և համապատասխան գլխի վերնագրով անվանումը (օր․՝ PIENSO EN TU MIRÁ - Cap.3: Celos - թարգմ․ Գլուխ 3-րդ․ Խանդ)։ Վեպում նկարագրվում է կնոջ բռնի հարաբերությունները իր ամուսնու և զավակների հոր հետ, որոնցից կինը հաղթող է դուրս գալիս։ Ալբոմը կոնցեպտուալ ձևավորումը ոգեշնչված է իսպանական Վերածննդի արվեստից, «Ֆլամենկա» վեպից, ֆլամենկո - թրեպ երաժշտությունից, փոփից և ռեփից։ Ալբոմի շապիկին Ռոսալիան է՝ ներկայացված որպես մերկ հրեշտակ, որի ինտիմ մասերը ծածկված են նրա երկար մազերով և երկնքից եկող լույսի շողերով, իսկ սկավառակի գրքույկը պարունակում է Ռոսալիայի մի քանի լուսանկարներ, որոնցում նա հարգանքի տուրք է մատուցում Իսպանական արվեստում առկա կիսամերկ կանանց նկարներին, վերարտադրելով նրանց պատկերները։
Քննադատական ընդունելություն
Ալբոմը ընդհանուր առմամբ արժանացել է երաժշտական քննադատների գնահատանքին։ Ալեքսիս Պետրիդիսը The Guardian-ից գնահատում է ալբոմը՝ տալով ամենաբարձր վարկանիշը՝ այն բնութագրելով որպես «ունիկալ և նոր տաղանդի այցեքարտ»։ Նա գովաբանում է Ռոսալիայի ձայնային տվյալները ալբոմին «մեծ թարմություն» հաղորդելու համար՝ նշելով, որ երգչուհու երգելու ոճը «լսելիորեն արմատավորված է այլ երաժշտական ավանդույթի վրա, ի տարբերություն այն սովորական ոճերի, որոնցում կատարում են փոփ վոկալիստները»։
Pitchfork-ը «El mal querer»- ը դասել է, որպես 2018-ի վեցերորդ լավագույն ալբոմ, իսկ նրանց քննադատ Ֆիլիպ Շերբուրնը գովաբանում է ավանդական և ժամանակակից ոճերի համադրումը, ինչպես նաև երգչուհու ձայնը՝ ասելով. «Անկախ նրանից, թե նա կատարելիս շնչասպառ է, թե գոչում է, նա այնպիսի հեղինակավոր ներկայություն է, որին դարեր շարունակ չի հանդիպել իսպանալեզու փոփը՝ ֆլամենկոյի դեսպան, կամ ավելի ճիշտ իր սեփական հետաքրքրաշարժ հիբրիդը հայտնագործողը» ։
Երգերի ցանկ
Բոլոր երգերը գրված են Ռոսալիայի և Էլ Գինչոյի կողմից։ Հիմնական համահեղինակներից է նաև երգչուհու նախկին զուգընկեր երգիչ Անտոն Ալվարես Ալֆարոն, որը նաև հայտնի է որպես Ս. Տանգանա։ Նա հանդիսանում է ալբոմի տասնմեկ երգերից ութի համահեղինակ։
Մրցանակներ և պարգևներ
=== Գրեմմի մրցանակներ ===
=== Լատինական Գրեմմի մրցանակներ ===
Հեղինակներ և անձնակազմ
• 2
Մոլինոս (դեպարտամենտ)
Դեպարտամենտ Մոլինոս (Departamento de Molinos), դեպարտամենտ Արգենտինայում, Սալտա պրովինցիայի կազմում։ Տարածքը՝ 3600 կմ2։ Բնակչությունը՝ 5,6 հազար մարդ։ Բնակչության խտությունը՝ 1,5 մարդ/կմ2։ Վարչական կենտրոնը Մոլինոսն է։
Աշխարհագրություն
Դեպարտամենտը գտնվում է Սալտա պրովինցիայի հարավ-արևմուտքում։ Սահմանակից է՝
Խոշորագույն բնակավայրեր
Կատեգորիա:Արգենտինայի դեպարտամենտներ
(1543) Բուրժուա
(1543) Բուրժուա (Bourgeois), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 21-ին Էժեն Դելպորտի կողմից Ուքլում ։
Միջին հեռավորությունը Արեգակից կազմում է 2,629671 ա. մ., առավելագույնը մոտենում է 1,7714 ա. մ. հեռավորության վրա և հեռանում 3,4879 ա. մ. ։ Արեգակի շուրջ մեկ ամբողջական պտույտ է կատարում 1557,58 երկրային օրվա ընթացքում, իր ուղեծրով շարժվելով միջինում 0,231128 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,05° անկյուն։
Արտաքին հղումներ
Կատեգորիա:1941 թվականին հայտնաբերված աստղագիտական մարմիններ Կատեգորիա:Էժեն Դելպորտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեեռե (գյուղ, Պյուհալեպա շրջան)
Սեեռե (Sääre), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 35 մարդ։
Պերուի օրհներգ
Պերույի ազգային քայլերգ (Marcha Nacional del Perú), Պերույի ազգային հիմն է։ Այն գրվել է 1821 թվականին՝ Լատինական Ամերիկայի երկրների անկախության պատերազմի ղեկավարներ, Արգենտինայի ազգային հերոս Խոսե Սան Մարտինի կողմից հայտարարված ազգային օրհներգի ստեղծման մրցույթի ժամանակ ։ Օրհներգը  պաշտոնապես հաստատվել է 1822 թվականի ապրիլի 15-ին։ 1869 թվականին օրհներգի տեքստում կատարվել են որոշակի փոփոխություններ, 1913 թվականին օրհներգի կարգավիճակը պաշտոնապես օրինականացվել է։
Օրհներգի բառերը բնօրինակ լեզվով
Կրկներգ : Somos libres
Աստերոիդների ցանկ (104001-104100)
Աստերոիդների ցանկ (103901-104000) * Աստերոիդների ցանկ * Աստերոիդների ցանկ (104101-104200)
Տոկարևկա (գյուղ, Ժմերինկայի շրջան)
Տոկարևկա (Токарівка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Տոկարևկա գյուղում բնակվում էր 549 մարդ։ Բնակավայրը զբաղեցնում է 1,53 կմ² տարածք։ Բնակչության խտությունը կազմում էր 358,82 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Ժմերինկայի շրջանի բնակավայրեր Կատեգորիա:Ուկրաինայի գյուղեր
Մինքույր
Մինքույր, հայկական իգական անուն։ Առաջացել է հայերեն մին՝ «միակ, մի հատիկ» և քույր բառերից։ Նշանակում է «միակ քույրը»։ Մեկ անգամ հիշատակվել է 15-րդ դարում ։
Ծանոթագրություններ
Կատեգորիա:Հայկական իգական անձնանուններ
Նովայա Վիգոդա
Նովայա Վիգոդա (Нова Вигода), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Նովայա Վիգոդա գյուղում բնակվում էր 91 մարդ։ Բնակավայրը զբաղեցնում է 0,396 կմ² տարածք։ Բնակչության խտությունը կազմում էր 229,8 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ժիտոմիրի շրջանի բնակավայրեր Կատեգորիա:Ուկրաինայի գյուղեր Կատեգորիա:1930 թվականին հիմնադրված բնակավայրեր
Թինա Սինատրա
Կարիերա
Սինատրան ընտանիքի բոլոր անդամների հետ առաջին անգամ երևաց 1968 թվականին Սինատրա ընտանիքը մաղթում է Ձեզ Սուրբ Ծնունդ ալբոմի ձայնագրման ժամանակ։ Նա աջակցել է ալբոմի հինգ երգերի՝ այդ թվում նաև Santa Claus Is Coming to Town երգի ձայնագրման աշխատանքներին և քրոջ հետ դուետով հանդես է եկել O Bambino երգով։ Թինան նաև մեկ էպիզոդով նկարահանվել է Դին Մարտինի երեխաների հետ նրա իսկ  հեղինակային հեռուստաշոույում ։
Սինատրան երբեք չի ցանկացել դառնալ երգիչ ինչպես իր հայրը, բայց 1969 թվականին Գերմանիայում նկարահանվել է Ռոմեո և Ջուլիետ ֆիլմի նկարահանման աշխատանքներին, որտեղ նա  ապրեց մի քանի տարի ։ Միացյալ Նահանգներ տեղափոխվելուց հետո նա վարպետաց դասեր էր ստանում Ջեֆ Քորեյի մոտ, որից հետո նկարահանվեց  Ադամ-12, Դա գողացել են ֆիլմերում և  Մաքքլաուդ, Մանիքս հեռուստասերիալներում ։
Իր հուշերում նա գրում է, որ դերասան դառնալու համար իրեն մի քիչ պակասում էր ինքնավստահություն և փառասիրություն ։ Սինատրան մնաց  կինոարդյունաբերությունում՝ դառնալով  Առնոլդ Սթիֆելի թատերական գործակալը և մի որոշ ժամանակ ներկայացրեց Ռոբերտ Բլեյքին ։
1977 թվականին նա ներկայացավ Երևակայական կղզի հեռուստասերիալում, որը պիլոտային դարձավ համանուն սերիալների նկարահանման համար  ։ 1992 թվականին նա CBS ամերիկյան հեռուստառադիոցանցի հաղորդումների գործադիր տնօրենն էր  ։ 2004 թվականին վերականգնել է 1962 թվականի  Մանչուրայի թեկնածուն ֆիլմը, որտեղ նրա հայրը խաղում էր գլխավոր դերում  ։
Սինատրան հրատարակել է Հայրիկիս աղջիկը 2000 թվականին  հեղինակային աշխատությունը ։
Անձնական կյանք
1974 թվականի հունվարի 26-ին Լաս Վեգասում Սինատրան ամուսնացավ երաժիշտ Ուես Ֆարելի հետ ։ Նրանք բաժանվեցին 1976 թվականի սեպտեմբերի 3-ին՝ 2,5 տարվա ամուսնական կյանքից հետո ։ 1981 թվականի հունվարի 30-ին Սինատրան ամուսնացավ  Ռիչարդ Քոհենի հետ։ Երկու տարի անց, 1983 թվականի  հունվարի 11-ին նրանք բաժանվեցին ։
Արտաքին հղումներ
Կատեգորիա:Ամերիկացի կին ռեժիսորներ Կատեգորիա:Կին հուշագիրներ Կատեգորիա:Լոս Անջելեսի գրողներ Կատեգորիա:Ամերիկացի կինոդերասաններ Կատեգորիա:Ամերիկացի հուշագիր Կատեգորիա:Ամերիկացի կինոռեժիսորներ ըստ նահանգի Կատեգորիա:21-րդ դարի կինոռեժիսորներ Կատեգորիա:1948 ծնունդներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի երգիչներ Կատեգորիա:Ամերիկացի դերասանուհիներ Կատեգորիա:Ամերիկացի ռեժիսորներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոպրոդյուսերներ
Լովաքի
Լովաքի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դահաբ
Դահաբ (دهب), առողջարանային ոչ մեծ քաղաք Եգիպտոսում՝ Սինայի թերակղզու հարավարևելյան մասում, Կարմիր ծովի Աքաբայի ծոցի ափին։ Ընկած է տարածաշրջանի խոշորագույն բնակավայրից՝ Շարմ էլ Շեյխից մոտավորապես 80 կիլոմետր դեպի հարավ։ Սինայի բազմաթիվ այլ բնակավայրերի պես՝ Դահաբն էլ իր տարեգրության սկզբնական շրջանում եղել է բեդվինական գյուղ (ձկնորսական կեցավայր)։ 2006 թվականի տվյալներով Դահաբում ապրում էին մոտավորապս 5 հազար բեդվիններ և 7 հարյուր այլազգիներ։ Քաղաքում գործում են հարյուրից ավելի հյուրանոցներ և խորասուզման (դայվինգի) հիսունից ավելի կենտրոններ ։ Պահպանվել է հին քաղաքամասը, որի առափնյա փողոցի եզրերին գտնվում են համեմատաբար էժան քեմփինգներ, հոսթելներ, ոչ մեծ հյուրանոցներ, ռեստորաններ, ճաշարաններ, հուշանվերների, մրգերի, քաղցրավենիքի խանութներ։ Ծովախորշի ափին կարելի է տեսնել մեր թվականությունից առաջ 2-րդ դարում կառուցված փարոսի և նաբաթացիների օգտագործած հին նավահանգստի մնացորդները։
Դահաբը հռչակվել է որպես վինդսերֆինգով զբաղվելու լավագույն վայր։ Քամիներն այստեղ մշտապես փչում են և ափից ոչ շատ հեռու բարձր ալիքներ են առաջացնում։ Այստեղ իրենց մարզումներն ու հանգիստն են անցկացնում նաև սնորքելինգի և դայվինգի սիրահարները։ Նրանց սիրած վայրը այսպես կոչված՝ Կապույտ անցքն է. դա Դահաբից հյուսիս ընկած կորալային մեծ փոս է և համբավվել է նրանով, որ դարձել է մեծաթիվ դժբախտ պատահարների վայր, ընդ որում՝ այդ պատահարների զգալի մասը մահացու ավարտ է ունեցել ։ Դահաբի գրավիչ տեսարժան վայրերից է սբ. Եկատերինայի վանքը, որն ըստ ավանդազրույցի՝ կառուցվել է հենց այն վայրում, որտեղ Մովսեսը տեսել է Անկեզ մորենին։
2006 թվականի ապրիլի 24-ին Դահաբում տեղի է ունեցել պայթյուն, որի կազմակերպիչները միմյանց դեմ հակամարտող բեդվինական թշնամի խավերի ներկայացուցիչներ էին։ Այդ պայթյունի հետևանքով զոհվել է 23 մարդ (ոչ զբոսաշրջիկներ) ։
Կլիմա
Դահաբին բնորոշ է անապատային շոգ կլիման (Köppen-Geiger climate classification system-ի դասակարգմամբ՝ BWh as the rest of Egypt. Weather on summer days is very hot and also quite hot at night. Winter days are warm and nights are mild. Dahab has a very dry climate and rain is rare, even during the winter months. The precipitation peaks in February. :
Արտաքին հղումներ
Կատեգորիա:Եգիպտոսի քաղաքներ Կատեգորիա:Եգիպտոսի բնակավայրեր Կատեգորիա:Աֆրիկայի քաղաքներ Կատեգորիա:Աֆրիկայի բնակավայրեր
Սերգեյ Միխալկով
Սերգեյ Վլադիմիրովիչ Միխալկով, ռուս խորհրդային գրող, հասարակական գործիչ։ ԽՍՀՄ մանկավարժական ԳԱ ակադեմիկոս (1971), ՌՍՖՍՀ արվեստի վաստակավոր գործիչ (1967), սոցիալիստական աշխատանքի հերոս (1973)։
Սովորել է Մ․ Գորկու անվան գրականության ինստիտուտում (1935—1937)։ Հայտնի են Միխալկովի մանկական ստեղծագործությունները։ Հայրենական մեծ պատերազմի տարիներին Միխալկովը եղել է ռազմաճակատային թերթերի թղթակից։ Հեղինակ է բազմաթիվ ակնարկների, պատմվածքների, երգիծական բանաստեղծությունների, ֆելիետոնների, առակների։ Գրել է պիեսներ մանկական թատրոնի համար՝ «Թոմ Քենտի» (1938), «Հատուկ հանձնարարություն» (1945), «Սոմբրերո» (1957), «Սիրելի տղա» (1971), և մեծերի համար՝ «Իլյա Գոլովին» (1950), «Որսորդը» (1956), «Վայրենիներ» (1958), «Խեցգետինները և կոկորդիլոսը» (1960)և այլն։ Սովետական երիտասարդ սերնդի դաստիարակության խորհրդածություններին է նվիրված նրա «Ամեն ինչ սկսվում է մանկուց» (1968) մանկավարժական հոդվածների ու գրառումների ժողովածուն։ 1976 թվականին լույս է տեսել Միխալկով «Ժամանակի նշանները» գիրքը (արդի գրական հարցեր)։ 1970 թվականից՝ ԽՍՀՄ Գերագույն խորհրդի պատգամավոր։ ԽՍՀՄ գրողների միության վարչության քարտուղար, ՌՍՖՍՀ գրողների միության Մոսկվայի կազմակերպության վարչության առաջին քարտուղար (1965-1970), ՌՍՖՍՀ գրողների միության նախագահ (1970 թվականից)։ «Ֆիտիլ» երգիծական կինոժուռնալի գլխավոր խմբագիր (1962 թվականից)։
ԽՍՀՄ պետական մրցանակի (1941, 1942, 1950, 1978) և Լենինյան մրցանակի (1970) դափնեկիր։ Պարգևատրվել է Լենինի 3, Հոկտեմբերյան հեղափոխության և այլ շքանշաններով։
Ծանոթագրություններ
Կատեգորիա:Ռուս գրողներ Կատեգորիա:Մոսկվա քաղաքում մահացածներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Ռուս բանաստեղծներ Կատեգորիա:ԽՍՀՄ գրողների միության անդամներ Կատեգորիա:Խորհրդային մանկագիրներ Կատեգորիա:ԽՄԿԿ անդամներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:ԽՍՀՄ ԳԽ 9-րդ գումարման պատգամավորներ Կատեգորիա:ԽՍՀՄ ԳԽ 10-րդ գումարման պատգամավորներ Կատեգորիա:Նովոդևիչյան գերեզմանատանը թաղվածներ Կատեգորիա:ՌԽՖՍՀ Կոնստանտին Ստանիսլավսկու անվան պետական մրցանակի դափնեկիրներ Կատեգորիա:Ռուս լրագրողներ Կատեգորիա:Խորհրդային բանաստեղծներ Կատեգորիա:Խորհրդային լրագրողներ Կատեգորիա:ԽՍՀՄ ԳԽ 11-րդ գումարման պատգամավորներ Կատեգորիա:20-րդ դարի տղամարդ գրողներ Կատեգորիա:Խորհրդային տղամարդ գրողներ Կատեգորիա:Խորհրդային հասարակական գործիչներ Կատեգորիա:ԽՍՀՄ քաղաքական գործիչներ Կատեգորիա:20-րդ դարի ռուս բանաստեղծներ Կատեգորիա:Բանաստեղծներ այբբենական կարգով
Կանդրի-Կուլ (գյուղ, Բիժբուլյակսկի շրջան)
Կանդրի-Կուլ (Кандры-Куль, Ҡандракүл), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Բոսնիա և Հերցեգովինայի Դաշնություն
Բոսնիա և Հերցեգովինայի Դաշնությունը ( undefined, Федерација Босне и Херцеговине) նախկին Հարավսլավիայի Սոցիալիստական Հանրապետությունն է, որը կազմավորվել է 1994 թ. Վաշինգտոնյան համաձայնագրի արդյունքում։ Որոշ ԶԼՄ-ներում երկիրն անվանում են նաև Մուսուլմանական-Խորվաթական ֆեդերացիա ։  Մայրաքաղաքը Սարաևոն է, երկրի ընդհանուր մակերեսը կազմում է 26 076 կմ²։ Դաշնությունում ապրում է շուրջ  2,4 մլն մարդ, երկրի դրամական միավորը Բոսնիայի մարկն է։
Քաղաքներ
Բոսնիա և Հերցեգովինայի քաղաքների ցանկ
Բնակչություն
Բոսնիայի և Հերցեգովինայի տարածքների 51% -ը պատկանում է Ֆեդերացիային, այստեղ բնակվում է բնակչության 62.1% -ը ։
Արտաքին հղումներ
Կատեգորիա:1994 թվականին հիմնադրված բնակավայրեր
(9406) 1994 WG2
Միջին հեռավորությունը Արեգակից կազմում է 2,72563 ա. մ., առավելագույնը մոտենում է 2,5306 ա. մ. հեռավորության վրա և հեռանում 2,9207 ա. մ. ։ Արեգակի շուրջ մեկ ամբողջական պտույտ է կատարում 1643,61 երկրային օրվա ընթացքում, իր ուղեծրով շարժվելով միջինում 0,21903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,88° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լեսեմա
Դիրք
Գտնվում է ծովի մակարդակից 820 մետր բարձրության վրա։ Շրջկենտրոն Լենտեխիից հեռու է 3 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լենտեխի շրջան
Կառլ Վուտկե
Կառլ Վուտկե (Carl Wuttke, ), գերմանացի նկարիչ ։
Կյանք և ստեղծագործություն
Կառլը նկարչություն է սովորել նախ Բեռլինի գեղարվեստի ակադեմիայում (1871-1873 թվականներին), ապա 1873 թվականին Մյունխենում Անջելո Կուալյոյի մոտ և 1877-1878 թվականներին Դյուսելդորֆում՝ Յուգեն Դյուքերի մոտ։
Նկարիչը շատ է ճանապարհորդել։ 1874 թվականին նա ոտքով ճանապարհորդության է մեկնել Իտալիա, որտեղ ապրել և աշխատել է մինչև 1876 թվականը։ Այնուհետև նա բազմիցս գալիս էր այս երկիր, որտեղ ստեղծվում էին նրա բազմաթիվ կտավները, այդ թվում՝ Սիցիլիայում և Սարդինիայում։ 1880 թվականին այցելել է հարավային Իսպանիա, 1894 թվականին՝ Նորվեգիա։ Նա նաև ճանապարհորդել է Աֆրիկայում՝ Ալժիր, Եգիպտոս և Սուդան։ 1893 թվականին եկել է ԱՄՆ, 1898-1899 թվականներին շրջել է աշխարհով մեկ՝ այցելելով նաև Չինաստան և Ճապոնիա։ Հեռավոր Արևելքում նա նկարներ է նկարել Գերմանիայի կայսր Վիլհելմ II-ի համար, որոնք զարդարում էին Բեռլինի Քաղաքային պալատի արծաթյա սրահը։
1885 թվականից մշտապես բնակվում էր Մյունխենում՝ լքելով քաղաքը միայն իր երկար ճանապարհորդությունների դեպքում։ Նա հիմնականում բնանկարիչ էր, բայց հաճախ նկարում էր ժանրային տեսարաններ։ Ընտրած գույների պայծառության ու ոճի առանձնահատկությունների առումով նա իմպրեսիոնիզմի նախակարապետներից է։
Ծանոթագրություններ
Կատեգորիա:Գերմանացի նկարիչներ
Կապույտ աստված
Կապույտ աստված, նաև` Երկնագույն աստված (Le Dieu bleu), մեկ գործողությամբ բալետ ըստ Միխայիլ Ֆոկինի բեմադրության, երաժշտությունը` Ռեյնալդո Անի, լիբրետոն` Ժան Կոկտոյի և Ֆեդերիկո Մադրասո-ի-Օչոայի։ Առաջին անգամ ցուցադրվել է Դյագիլևի ռուսական բալետի անտրեպրիզի ջանքերով, 1912 թվականի մայիսի 13-ին, Շատլեում, Փարիզում։
Ստեղծման պատմություն
1909-ից 1912 թվականները Ռուսական թատերաշրջանները Եվրոպական մայրաքաղաքներում ներկայացրել են արևելյան թեմայով վեց բալետով, այն է` «Պոլովենյան պլյասկաներ», «Կլեոպատրա», «Շահերազադա», «Օրիենտալիաներ», «Կապույտ աստված» և «Թամարա» բալետները։ 1912 թվականի մայիսի 13-ին յոթերորդ ռուսական թատերաշրջանը (փարիզյան` չորրորդ) բացվել է «Կապույտ աստված» բալետի պրեմիերայի ծրագրով։ Այդ խաղաշրջանում կայացել են այլ պրեմիերաներ ևս. մայիսի 20-ին` «Թամարա», մայիսի 29` «Ֆավնի երեկոյան հանգիստը», հունիսի 7` «Դափնե և Քլոե»։
Գրիգորևը գրել է, որ Դյագիլևը վստահ չէր, որ «Երկնագույն աստված» բալետը հաջողություն կունենա. «Ավելի շատ անվստահություն էր առաջացնում Ռեյնալդո Անի երաժշտությունը, որին նա համաձայնել էր միայն քաղաքավարությունից ելնելով։ Բալետը բեմադրվել է ըստ Ֆոկինի խորեոգրաֆիայի, Բակստի ձևավորման և զգեստների, Կոկտոյի սցենարի։ Բոլորն ունեին իրենց արժանիքները։ Սակայն ընդհանուր առմամբ բալետը ձանձրալի էր, արդյունավետությունից զուրկ և նույնիսկ Նիժինսկու և Կարսավինայի, Նելիդովի և Ֆրոմանի պարերը չկարողացան կյանք տալ դրան»։ Բակստի դեկորացիան կատարվել է ըստ 12-րդ դարի Անգոր Տհոմի քմերական Բայոն տաճարային քանդակների պատկերների։ Համաձայն Գրիգորևի` «խորեոգրաֆիայի հիմքում հիմնականում ընկած էին սիամական պարերը, որը Ֆոկինը տեսել էր մի քանի տարի առաջ, սիամական խմբի` Սանկտ Պետերբուրգում ունեցած հյուրախաղերի ժամանակ»։ «Երկնագույն աստված» և «Թամարա» բալետների պրեմիերաները հաջողություն չեն ունեցել»։ Գրիգորևը գրել է բալետի անհաջողության մասին։
Լիբրետո
Սյուժեն ներկայացվել է ըստ Ժան Կոկտոյի և Ֆեդերիկո Մադրասոյի սցենարի։
Առասպելական Հնդկաստանի ժամանակների տաք երեկո։ Աստղային երկնքի տակ, լողավազանի կենտրոնում հանգստանում էր սրբազան լոտոսը։ Ձախ կողմում տաճարի հսկայական ոսկեզօծ ամբարձիչ դարպասներն էին։ Բեմի խորքում, զոհասեղանի ճաղերի հետևում հոսում էր Գանգեսը։ Ամեն ինչ պատված էր վայրի ծաղկող բուսականությամբ։ Պատերից կախ էին ընկել սրբազան օձերը։ Ջրի մոտ ննջում էին հսկա կրիաները։
Երիտասարդը պատրաստվում էր քուրմ դառնալ։ Նախապատրաստվում էին ծիսական արարողակարգին։ Երեք աղջիկները բերում էին զոհաբերվող սիրամարգերին, մյուսները բերում էին մրգեր և ծաղիկներ։ Բայադերկաների և յոգերի պարերի ժամանակ երիտասարդին իր աշխարհիկ հագուստի վրայից հագցնում են հոգևորականի զաֆրանե հագուստ։
Լողավազանը ողողվում է լույսով, և երևում է լոտոսը, որտեղից հայտնվում է աստվածուհին։ Հետևելով նրա ձեռքի շարժմանը` ջրից հայտնվում է աստված, որն ամբողջությամբ կապույտ էր, միայն շրթունքները և եղունգները արծաթագույն էին։ Աստվածուհին նրան ցույց է տալիս տառապյալին։ Իր սրընթաց պարով կապույտ աստվածը հնազանդեցնում է չար ոգիներին։ Դուրս են գալիս քուրմերը` համոզվելու համար, որ պատիժը գործում է, սակայն հրաշքը տեսնելուց հետո նրանք ծնկի են գալիս։ Լոտոսի աստվածուհին հրամայում է ազատել աղջկան։ Վախից դողացող քահանաները ենթարկվում են հրամանին։ Տաճարում բուդդայական երջանկության մթնոլորտ էր։ Սիրահարները գրկախառնված հանդիպում են։ Աստվածուհու նշանով հայտնվում է դեպի երկինք տանող ոսկե աստիճան։ Աստվածուհին թաքնվում է լոտոսի ծաղկի մեջ, կապույտ աստվածը երկինք է բարձրանում։
Տեխնիկական վերլուծություն (քիմիա)
Տեխնիկական վերլուծություն, արտադրվող և արտադրության համար օգտագործվող հումքի, կիսաֆաբրիկատների և պատրաստի արտադրանքի քիմիական բաղադրությունը որոշելու եղանակների ամբողջություն։ Ներառնում է վերլուծական քիմիայի բոլոր հիմնական՝ ֆիզիկական, ֆիզիկաքիմիական և քիմիական եղանակները։ Վերլուծության տեսակը, եղանակը, օգտագործվող սարքերն ու ռեակտիվները սահմանվում են պետական ստանդարտով (ԴՕՍՏ), տեխնիկական պայմաններով (ՏՈԻ) և պարտադիր են մատակարարող ու սպառող կազմակերպությունների համար։ Տեխնիկական վերլուծության միջոցով է իրականացվում նաև արտադրական թափոնների՝ ծխագազերի, խարամի, փոշու, կեղտաջրերի և այլնի բաղադրության վերահսկումը։ Տեխնիկական վերլուծության եղանակները դասակարգվում են ըստ նշանակության, պիտակավորման եղանակները կիրառվում են տվյալ մակնիշի համար նախատեսված քիմիական բաղադրությունը վավերացնելու, արագացված («էքսպրես») եղանակները՝ տեխնոլոգիական պրոցեսի առանձին փուլերում ստացվող նյութերի որակը արտադրության ընթացքում վերահսկելու և ստուգողական (արբիտրաժային) եղանակները՝ մատակարարող ու սպառող կողմերի միջև ծագած վեճերը լուծելու նպատակով։ Տեխնիկական վերլուծության համար լայնորեն օգտագործվում են ստանդարտ նմուշները, որոնք բավարար ճշտությամբ հայտնի և պաշտոնապես վավերացված բաղադրություն ունեցող նյութեր են։
Կատեգորիա:Անալիտիկ քիմիա
Խանփունար
Խանփունար, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վոպրոսի իստորիի
«Վոպրոսի իստորիի» (Вопросы истории - Պատմության հարցեր), խորհրդային և ռուսական գիտական ամսագիր։
Առաջին անգամ հրատարակվել է 1926 թվականին, Մոսկվայում (մինչև 1941 թվականը՝ «Իստորիկ մարքսիստ» (ռուսերեն՝ «Историк марксист», «Մարքսիստ պատմաբան»), 1941 թ.-ից 1945 թվականներին միացել է «Իստորիչեսկի ժուռնալ»-ին (ռուսերեն՝ «Исторический журнал», «Պատմական հանդես»))։
Կատեգորիա:ԽՍՀՄ ամսագրեր Կատեգորիա:Ռուսերեն ամսագրեր Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Առաջնատափ
Առաջնատափ, գետի, ջրանցքի հունի անջրանցիկ ծածկույթ, որը հիդրոտեխնիկական կառուցվածքին (օրինակ պատվարին) հարում է նրա վերին բիեֆի կողմից։ Առաջնատափը երկարացնում է կառույցի տակի ծծանցման ճանապարհները, նվազեցնում ծծանցման ծախսը և կառույցի հիմնատակի վրա ջրի ճնշումը։ Պատրաստվում է կավից, տորֆից, բիտումից, երկաթբետոնից։
Կատեգորիա:Աշխարհագրություն
Սորոսի ժամանակակից արվեստի կենտրոն
Սորոսի ժամանակակից արվեստի կենտրոն Մոսկվայում (Центр современного искусства Сороса), ժամանակակից արվեստի կենտրոն Մոսկվայում, որը հիմնադրվել է 1992 թվականին, Բաց հասարակություն հիմնադրամի կողմից։
Պատմություն
Ժամանակակից արվեստի կենտրոնը հիմնադրվել է Մոսկվայում, Սովետսկի խուդոժնիկ հրատարակչության նախկին շենքում, Բաց հասարակություն հիմնադրամի կողմից, որը նմանատիպ կենտրոններ է հիմնել Հունգարիայում, Պրահայում, Վարշավայում և Արևելյան ու Կենտրոնական Եվրոպայի այլ երկրներում։
Կենտրոնը գոյություն է ունեցել 1992-2000 թվականներին։ Այն առաջին ինստիտուտներից է, որ Ռուսաստանում սկսել է ժամանակակից արվեստի աջակցմանն ուղղված գործունեություն ծավալել։
Մոսկվայի ժամանակակից կենտրոնը ղեկավարել են արվեստագետներ Իրինա Ալպատովան և Վլադիմիր Լևաշովը ։ Կազմակերպության բյուջեն 1993 թվականին կազմել է $ 20 հազար, որը նախատեսված է եղել նկարիչներին դրամաշնորհներ տրամադրելու, կատալոգների հրատարակման և ցուցահանդեսային նախագծերին օգտագործվող սարքավորումների վճարների համար, ինչպես նաև` $ 35 հազար` ամենամյա փորձարարական ցուցահանդեսների համար ։ Ամեն տարի նախատեսվում էր կազմել 10 դոսյե (տեքստեր, սլայդեր, լուսանկարներ) ժամանակակից առավել նշանակալի նկարիչների վերաբերյալ` որպես տեղեկատվական բանկ հրատարակիչների համար ։
1996-1998 թվականներին գործել է ժամանակակից արվեստի վերաբերյալ սեմինարների համալիր ծրագիր, որն ուղղված էր շրջանային թանգարանների աշխատակիցներին և կրում էր «Թանգարանային գործունեության նորացումը» անվանումը ։ 1999 թվականից գործել է «Գեղարվեստական նոր ռազմավարություններ» կրթական ծրագիրը նկարիչների և արվեստագետների համար։ Դրանից բացի, հավաքվել է նկարիչների կենսագրությունների, ցուցահանդեսների ցանկերի, հրապարակումների հսկայական բազա ։
Ծանոթագրություններ
Կատեգորիա:Ժամանակակից արվեստի թանգարաններ Կատեգորիա:Մոսկվայի թանգարաններ
Սեեռե (գյուղ, Կիհնու շրջան)
Սեեռե (Sääre), գյուղ Էստոնիայի Պյարնումաա նահանգի Կիհնու շրջանում։
2011 թվականի տվյալներով գյուղում բնակվում էր 126 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Կիհնու շրջանի բնակավայրեր Կատեգորիա:Էստոնիայի գյուղեր
Ստարիցկովկա (գյուղ, Մաշևկայի շրջան)
Ստարիցկովկա (Старицьківка), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Ստարիցկովկա գյուղում բնակվում էր 315 մարդ։ Բնակավայրը զբաղեցնում է 2696 կմ² տարածք։ Բնակչության խտությունը կազմում էր 116,84 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Մաշևկայի շրջանի բնակավայրեր Կատեգորիա:Ուկրաինայի գյուղեր
(9407) Կիմուրանաոտո
(9407) Կիմուրանաոտո (Kimuranaoto), աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 28-ին Սատորու Օտոմոյի կողմից Կիյոսատոյում ։
Միջին հեռավորությունը Արեգակից կազմում է 2,661488 ա. մ., առավելագույնը մոտենում է 1,9831 ա. մ. հեռավորության վրա և հեռանում 3,3398 ա. մ. ։ Արեգակի շուրջ մեկ ամբողջական պտույտ է կատարում 1585,93 երկրային օրվա ընթացքում, իր ուղեծրով շարժվելով միջինում 0,226996 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,22° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Սատորու Օտոմոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Առաքել Արարատյան
Առաքել Արարատյան Աստվածատուրի, հայ բանաստեղծ, մանկավարժ։
Կենսագրություն
Ծնվել է 1808 թվականի սեպտեմբերի 13-ին Թիֆլիսում։ Խաչատուր Աբովյանի հետ Առաքելը սովորել է Պողոս վարդապետ Ղարադաղցու մոտ, ապա Թիֆլիսի Ներսիսյան դպրոցում (1824-1826)։ Գրաբարով գրված առաջին բանաստեղծությունները լույս է ընծայել 1828 թվականին («Երախայրիք Ներսիսեան դպրոցի»)։ Առաքելը եղել է հայոց լեզվի ուսուցիչ Թիֆլիսի ռուսական գիմնազիայում (1828—1887)։ Մանկավարժության մեջ հիմնականում առաջնորդվել է դասավանդման ու դաստիարակության հին մեթոդներով։ Պաշտպանել է գրաբարը, նրա անաղարտությունը։ Հանդես է եկել Ստեփանոս Նազարյանի դեմ, խիստ քննադատել նրա «Հանդես նոր հայախոսության» գրքի լեզվաքերականական հայացքները («Դիմագրսո բնդդէմ սատան յսւրուցելոց ամենապատուական նախամայր մաքուր լեգուիս հայոց», 1858։ «Սխալանք գրոցն՝ որ կոչի Վարդապետարան կրօնի» (1858) աշխատության մեջ Առաքելը թվարկել է Նագարյանի աստվածաբանական սխալները, միաժամանակ ցուցաբերել բացասական վերաբերմունք հայերի ազգային-քաղաքական շարժումների նկատմամբ։ Գրել է նաև կենսագրական բնույթի երկեր։ Մահացել է փետրվար 3-ին Թիֆլիսում։
Ծանոթագրություններ
Կատեգորիա:Հայ բանաստեղծներ Կատեգորիա:Հայ մանկավարժներ
Այերբե
Այերբե (Ayerbe), քաղաք Իսպանիայում։ Գտնվում է Ուեսկա պրովինցիայի Արագոն ինքնավար մարզի կազմում։ Բնակչությունը՝ 1119 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Լեուշերի (Լենտեխի շրջան)
Լեուշերի (ლეუშერი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում ։
Դիրք
Գտնվում է ծովի մակարդակից 1040 մետր բարձրության վրա։ Շրջկենտրոն Լենտեխիից հեռու է 16 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 48 մարդ ։
(1544) Վինտերհանսենիա
(1544) Վինտերհանսենիա (Vinterhansenia), աստերոիդ աստերոիդների հիմնական գոտում։ Հայտնաբերվել է 1941 թվականի հոկտեմբերի 15-ին Լիյսի Օտերմայի կողմից Տուրկուում ։
Միջին հեռավորությունը Արեգակից կազմում է 2,373268 ա. մ., առավելագույնը մոտենում է 2,125 ա. մ. հեռավորության վրա և հեռանում 2,6215 ա. մ. ։ Արեգակի շուրջ մեկ ամբողջական պտույտ է կատարում 1335,42 երկրային օրվա ընթացքում, իր ուղեծրով շարժվելով միջինում 0,269578 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,33° անկյուն։
Արտաքին հղումներ
Կատեգորիա:1941 թվականին հայտնաբերված աստղագիտական մարմիններ Կատեգորիա:Լիյսի Օտերմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Փոփայ (գյուղ)
Փոփայ (գյուղ) (Popeye Village, հայտնի է նաև Popeye Village Fun Park , Sweethaven Village, Դանիական գյուղ անվանումներով), թեմատիկ զբոսայգի Մալթայի հյուսիսարևմտյան մասում՝ Խարսխի ծովախորշի (Anchor Bay) ափին, Mellieħa գյուղից մոտավորապես 3 կիլոմետր հեռավորության վրա։ Իրենից ներկայացնում է 1930-ական թվականներին բնորոշ ոճով ձկնորսական հորինովի մի ավան՝ Սվիթհեյվեն անվանումով։ Paramount Pictures և The Walt Disney Company կինոստուդիաների տրամադրած ֆինանսական միջոցներով՝ «Փոփայ» մյուզիքլի նկարահանումները 1980 թվականին իրականացնելու նպատակով։ «Փոփայ»-ի գլխավոր հերոսը՝ նույանուն նավաստին ու մնացած գործող անձինք հայտնի էին դեռևս 1930-ական թվականներին թերթերի էջերում ծաղրանկարիչ Ե. Ք. Սեգարի լույս ընծայած պատկերներից, ինչպես նաև՝ դրանց թեմաներով պատրաստված կոմիքսներից ու նկարահանված մուլտֆիլմից ։ Նոր ֆիլմը՝ կինոկատակերգություն-մյուզիքլը 1980 թվականին նկարահանել է կինոռեժիսոր Ռոբերտ Օլտմանը, գլխավոր հերոսին մարմնավորել է հեռուստաֆիլմերից ու սերիալներից արդեն ճանաչում նվաճած դերասան Ռոբին Ուիլյամսը ։ Լիամետրաժ ֆիլմի նկարահանումների ավարտից հետո տեղի իշխանությունները Paramount Pictures-ի և The Walt Disney Company-ի թույլտվությամբ Popeye Village-ը վերածել են բացօթյա թանգարանի և զվարճավայրի, որը դարձել է Մալթայի զբոսաշրջային գլխավոր տեսարժան վայրերից մեկը ։ Այստեղ գործում է թանգարան, կան մանկական խաղասրահներ, կազմակերպվում են բազմազան շոուներ, պարզ եղանակին՝ 20 րոպե տևողությամբ նավարկություն ծովածոցով։
Արտաքին հղումներ
Կատեգորիա:Մալթայի թանգարաններ Կատեգորիա:Մալթայի մշակույթ Կատեգորիա:Տեսարժանություն Կատեգորիա:Զբոսաշրջություն Կատեգորիա:Բնօրինակում անաղբյուր հոդվածներ
Նովոգույվինսկոե
Նովոգույվինսկոե (Новогуйвинське), քաղաքատիպ ավան Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Նովոգույվինսկոե քաղաքատիպ ավանում բնակվում էր 5 267 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 8749,17 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ժիտոմիրի շրջանի բնակավայրեր Կատեգորիա:Ուկրաինայի քաղաքատիպ ավաններ
Խեներալ Գուեմես (Սալտա)
Դեպարտամենտ Խեներալ Գուեմես (Սալտա) (Departamento de General Güemes), դեպարտամենտ Արգենտինայում, Սալտա պրովինցիայի կազմում։ Տարածքը՝ 2365 կմ2։ Բնակչությունը՝ 42,3 հազար մարդ։ Բնակչության խտությունը՝ 17,9 մարդ/կմ2։ Վարչական կենտրոնը Խեներալ Գուեմեսն է։ Իսկ վարչությունը և նրա վարչական կենտրոնը կոչվել է ի պատիվ գլխավոր Մարտին Միգել դե Գուեմեսի (1785-1821)։
Աշխարհագրություն
Դեպարտամենտը գտնվում է Սալտա պրովինցիայի կենտրոնում։ Սահմանակից է՝
Խոշորագույն բնակավայրեր
Կատեգորիա:Արգենտինայի դեպարտամենտներ
Ռամիս
Ռամիս, այժմ լքված գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։
Գերեզմանատուն
Գյուղի հյուսիսարևելյան թաղամասում գտնվում էր 14-19-րդ դարերի գերեզմանատուն, որտեղ կար 600-630 հարթ ու քառանկյունի տապանաքար, այդ թվում բազմաթիվ խաչքարեր։ Այդքանից 124-ի վրա կային արձանագրություններ։ 1980-ականների դրությամբ տապանաքարերի մեծ մասը կիսով չափ թաղված են հողի մեջ։ Արձանագրությունները քայքայված ու դժվարընթեռնելի են ։
Պատմություն
Գյուղը բնակեցված է եղել հայերով։ Գյուղում 1Ռամիս գյուղը վերջնական լքվել է 1989 թվականին Արցախյան պատերազմի ժամանակ, երբ գյուղը լքել են վերջին 7 հայ ընտանիքները՝ 14 հոգի ։
Ծանոթագրություններ
Կատեգորիա:Որդուարի շրջանի լքված բնակավայրեր Կատեգորիա:Ռամիս Կատեգորիա:Լքված գյուղեր
Վարդգինեթ
Վարդգինեթ (ვარდგინეთი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում ։
Դիրք
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Բորժոմից հեռու է 6 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 118 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Բորժոմի մունիցիպալիտետ
Խանքյոյ
Խանքյոյ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կազմակերպված հանցավորության և կոռուպցիայի լուսաբանման նախագիծ
Կազմակերպված հանցավորության և կոռուպցիայի լուսաբանման նախագիծ (Organized Crime and Corruption Reporting Project), 2006 թվականին հիմնադրված հետաքննող կենտրոնների, մեդիայի և լրագրողների կոնսորցիում, որը գործում է Արևելյան Եվրոպայում, Կովկասում, Կենտրոնական Ասիայում և Կենտրոնական Ամերիկայում։ Կազմակերպված հանցավորության և կոռուպցիայի լուսաբանման նախագիծը հետաքննական լրագրությամբ զբաղվող կազմակերպություն է, որը մասնագիտացած է կազմակերպված հանցավորության և կոռուպցիայի լուսաբանման մեջ։ Իր հետաքննությունները հրապարակում է տեղական մեդիայում և իր կայքէջում՝ անգլերեն և ռուսերեն լեզուներով։ 2017 թվականին «NGO Advisor»-ը աշխարհի 500 լավագույն հասարակական կազմակերպությունների իր ամեմամյա ցանկում Կազմակերպված հանցավորության և կոռուպցիայի լուսաբանման նախագիծը դասակարգել է 69-րդ տեղում։
Պատմություն
Կազմակերպված հանցավորության և կոռուպցիայի լուսաբանման նախագիծը հիմնադրել են բազմամյա փորձ ունեցող լրագրողներ Դրյու Սալիվանը և Փոլ Ռադուն։ Սալիվանը Հետաքննական լրագրության կենտրոնի (CIN) խմբագիրն էր, իսկ Ռադուն աշխատում էր ռումինական առաջին կենտրոններից մեկում։ Երկու լրագրողները համախմբվեցին տարածաշրջանի իրենց գործընկերների հետ և պատմեցին էներգիայի առևտրով զբաղվողների մասին։ Նախագիծը բացահայտեց, որ առևտրականներն էներգիան գնում էին արտադրական գներից ցածր գնով, իսկ հանրությունը շատ ավելին էր վճարում։ 2007 թվականին նախագիծն ստացավ իր առաջին մրցանակը՝ «Global Shining Light»-ը, որը շնորհում էր Հետաքննական լրագրության համաշխարհային ցանցը։ Ռադուն և Սալիվանը հասկացան, որ ավելի շատ միջսահմանային հետաքննությունների կարիք կա ու ՄԱԿ-ի Ժողովրդավարության հիմնադրամից ստանալով դրամաշնորհ՝ նախաձեռնեցին Կազմակերպված հանցավորության և կոռուպցիայի լուսաբանման նախագիծը։
Կազմակերպությունն առաջիններից մեկն էր, որ սկսեց համագործակցային, միջսահմանային հետաքննական լրագրությամբ զբաղվել շահույթ չհետապնդող լրագրողական կազմակերպությունների հետ։ Համագործակցում է Հորդանանի «Արաբ լրագրողները հանուն հետաքննական լրագրության» կազմակերպության, Կոլումբիայի «Connectas», Հարավային Աֆրիկայի Հետաքննական լրագրության կենտրոնների աֆրիկյան ցանցի, Կոլումբիայի «InsightCrime»-ի և Վաշինգտոնի Հետաքննող լրագրողների միջազգային կոնսորցիումի հետ։ Աշխատել է հարյուրավոր լրատվականների հետ՝ ներառյալ The Guardian, Financial Times, Le Soir, the BBC, Time magazine, Al Jazeera և այլ խոշոր մեդիա կազմակերպություններ։
Հետաքննություններ
Կազմակերպությունը կատարել է լայն հնչողություն ստացած մի շարք հետաքննություններ՝ կապված օֆշորային ծառայությունների ոլորտի ուսումնասիրությունը, ֆուտբոլային ակումբներում կազմակերպված հանցավորությունը, կազինոները և անվտանգության ոլորտը  ։ 2013 թվականին այն նոր հիմք բացեց Մագնիտսկու գործի հետաքննության մեջ, որը Ռուսաստանի պատմության մեջ ամենամեծ հարկային խարդախությունն է։ Կազմակերպությունն ցույց տվեց, որ Ռուսաստանի բյուջեից գողացված գումարները գնացել են մի ընկերություն, որի սեփականատերը Տրանսպորտի նախկին նախարարի որդին էր։ Գումարի մի մասն էլ օգտագործվել է Ուոլ Սթրիթի մոտ թանկարժեք անշարժ գույք գնելու համար ։ ԱՄՆ դատախազները փորձել են բռնագրավել կազմակերպության 18 մլն ԱՄՆ դոլար արժողությամբ գույքը ։
Համագործակցելով SVT շվեդական հեռուստատեսության և TT լրատվական գործակալության հետ՝ կազմակերպությունը բացահայտել է, որ շվեդական/ֆիննական հեռահաղորդակցության հսկա «TeliaSonera» կազմակերպությունը (այժմ՝ Telia), «Vimpelcom»-ը և այլ ընկերություններ մոտ 1 մլրդ ԱՄՆ դոլարի կաշառք են տվել Ուզբեկստանի նախագահ Իսլամ Քարիմովի աղջկա՝ Գուլնարա Քարիմովայի ղեկավարած կազմակերպությանը։ Սկանդալից հետո իրավապահ մարմինները բռնագանձեցին կամ սառեցրին կազմակերպության ավելի քան 800 մլն ԱՄՆ դոլարի ակտիվներ։ «Vimpelcom»-ը վճարեց 775 մլն ԱՄՆ դոլարի տույժ՝ կաշառք տալու համար։ Հետաքննությունն արժանացավ մի շարք միջազգային մրցանակների։
Կազմակերպված հանցավորության և կոռուպցիայի լուսաբանման նախագիծը Հետաքննող լրագրողների միջազգային կոնսորցիումի և գերմանական «Süddeutsche Zeitung» թերթի հետ մասնակցեց Պանամայի փաստաթղթերի նախագծին՝ հրապարակելով ավելի քան 40 հետաքննություն՝ օֆշորային ընկերությունների միջոցով կոռուպցիայի վերաբերյալ։ Օրինակ, թե ինչպես էին Ռուսաստանի նախագահ Վլադիմիր Պուտինի մոտ ընկերները խոշոր գումարներ ստանում օֆշորային ընկերությունների միջոցով, այն մասին, որ Ադրբեջանի նախագահ Իլհամ Ալիևին էին պատկանում երկրի հանքերի մեծ մասը և թե ինչպես էր Ուկրաինայի նախագահ Պետրո Պորոշենկոն խախտում ուկրաինական օրենքը և օֆշորային ընկերությունների միջոցով խուսափում հարկերից։
Կազմակերպությունը նար հետաքննել է ռուս բանկիրի մահափորձը, որի հետևանքով Մոլդովայի կառավարությունն արգելեց «Պատրիա» ռուսամետ քաղաքական կուսակցությանը մասնակցել 2014 թվականի ընտրություններին, իսկ կուսակցության ղեկավարին՝ լքել երկիրը ։ Բացահայտել է նաև փողերի լվացման զանգվածային սխեմա՝ «Ռուսական լվացքատունը», որը տասնյակ միլիարդավոր դոլարներ էր փոխանցում Եվրոպա՝ օֆշորային ընկերությունների, կեղծ փոխառությունների և կոռումպացված մոլդովացի դատավորների միջոցով։ Ներգրավված որոշ ռուսական բանկերի սեփականատերերը մասամբ Իգոր Պուտինն էր՝ նախագահ Վլադիմիր Պուտինի զարմիկը ։
Մոնտենեգրոյի՝ երկար տարիների նախագահ և վարչապետ Միլո Ջուկանովիչի վերաբերյալ հետաքննությունները հանգեցրին ցույցերի, նրա հրաժարականի պահանջի և ԵՄ-ի ու ՆԱՏՕ-ի կողմից տվյալ կառուցներին երկրի անդամագրության մանրակրկիտ ուսումնասիրությանը։ Երկու հետաքննություն պատմում էր Ջուկանովիչի և կազմակերպված հանցավորության կապի մասին։ Մեկ հետաքննություն վերաբերվում էր նախագահի ընտանիքին պատկանող «Prva Banka» բանկին, և թե ինչպես էր նախագահը ցածր գնով սեփականաշնորհել այն եղբոր անունով, ինչպես էր պետական խոշոր գումարներ փոխանցել բանկին, որն այնուհետև նպաստավոր պայմաններով փոխառության էր տվել իր ընտանիքին, ընկերներին և կազմակերպված հանցավորությանը։ Երբ բանկը սնանկացավ այդ փոխառությունների ծանրության տակ, նախագահը փրկեց բանկը հարկատուների գումարներով ։ Հետաքննությունների երկրորդ շարքը պատմում էր, թե ինչպես է նախագահն իր աշխատակազմի միջոցով սերտ կապեր պահպանում միջազգային թմրավաճառների հետ, ինչպիսին էր Դարկո Շարիչը և թե ինչպես էին նախագահի կուսակցության ղեկավարած համայնքները առաջնակարգ մերձափնյա տարածքները գրեթե անվճար շնորհում Շարիչին։ Հետաքննությունը պատմում էր նաև, թե ինչպես է իտալական մաֆիան մաքսանենգ ճանապարհով ծխախոտ բերում Իտալիա Մոնտենեգրոյի ափին մոտ գտնվող կղզիներից մեկից, որը պատկանում էր Շարիչի լավ ընկեր Ստանկո Սուբոտիչին և Շարիչի անվտանգության պետին ։
Ըստ Դրյու Սալիվանի՝ Ֆիլիպինների նախագահ Ռոդրիգո Դուտերտեն «ծաղրում է օրենքի ուժն իր երկրում։ Թեև նա տիպիկ կոռումպացված ղեկավար չէ, նա նպաստել է կոռուպցիայի տարածմանը նորարարական ձևով։ Նրա մահվան էսկադրոններն իբր կենտրոնացել էին հանցագործների վրա, բայց իրականում այդպես չէր։ Դուտերտեն աջակցում էր ամենադաժանների գոյատևմանը նպաստող խուլիգանական համակարգին։ Ի վերջո, Ֆիլիպինները դարձավ ամենակոռումպացված, ամենադաժան և ամենաքիչ ժողովրդավարական երկիրը» ։
Տարվա մարդ մրցանակ
2012 թվականից ի վեր Կազմակերպված հանցավորության և կոռուպցիայի լուսաբանման նախագիծը «Տարվա մարդ» մրցանակ է շնորհել այն անձնանց կամ ինստիտուտներին, որոնք ամենաշատ բանն են արել կազմակերպված հանցավորությունը և կոռուպցիան աշխարհում տարածելու համար ։
Ամենօրյա թարմացումներ
Կազմակերպության կայքն ամեն օր տվյալներ է թարմացնում աշխարհում տեղի ունեցող կոռուպցիայի և կազմակերպված հանցավորության վերաբերյալ։ Կայքի ամսական դիտումները հասնում է 6 միլիոնի ։
Առաքելություն
Կազմակերպված հանցավորության և կոռուպցիայի լուսաբանման նախագիծը որպես իր առաքելություն սահմանում է հետևյալը. «Մեր աշխարհը գնալով ավելի է բևեռացվում։ Աշխարհի մեդիաները լի են քարոզչությամբ, ապատեղեկատվությամբ և պարզապես սխալ ինֆորմացիայով։ Մենք բոլորս պետք է ձգտենք հասկանալ, թե ինչպես է մեր՝ գնալով ավելի բարդ դարձող հասարակությունը կառուցված։ Մենք պետք է կարողանանք գտնել ճշմարտությունը՝ անհրաժեշտ որոշումները կայացնելու նպատակով։ Մեր առաքելությունն է մեր փոքր ներդրմամբ լավագույնս պատմել ճշմարտությունը» ։